als_Latn bos_Latn ron_Latn
Ish-sulmuesi i kombetares se Shqiperise, Alban Bushi, sot menaxher i pergjithshem i kesaj kombetare, pranon se nje situate aq te tensionuar sa ne Serbi nuk e kishte hasur kurre ne jeten e vet.
“Ishte e paimagjinueshme ajo qe ndodhi ne Serbi. Pashe urrejtje. Urrejtje te skajshme kunder shqiptareve. Nuk behej fjale per thirrjet, por mjafton te lexoje syte e atyre njerezve qe ishin ne stadium per te kuptuar se sa shume urrejtje kishin ndaj nesh. Kurre nuk e kisha perjetuar nje atmosfere aq armiqesore sa ajo e Beogradit”, thote Bushi per “Panorama Sport”.
Me tej, ai rrefen edhe prapaskenat me sekretarin e federates serbe, si dhe biseden hileqare me arbitrin Martin Atkinson.
“Atje pashe urrejtje. Shume urrejtje. U lexohej qe ne sy qe na urrenin, ende pa hapur mire gojen dhe te thoshin frazen e mallkuar ‘Vritini shqiptaret!’. Po jua them me ndergjegje te paster se asnjehere me pare nuk kisha pare aq shume urrejtje. Kjo nuk ka lidhje me nervozizmin ne episode te caktuara. Une di ta dalloj kete. Atje kishte urrejtje qe sapo shkelem”, tha Bushi.
Cfare ndodhi kur mberritet ne Serbi?
Shume police, shume tension. Me shqetesoi qe ne fillim kjo gje. Dhe, c’eshte me e cuditshmja, atehere kur duhet nuk nderhyne.
Pse nuk nderhyne?
Sepse ne stadium tifozet hyne lehtesisht ne fushe, madje hyne edhe me sende te forta. Kjo ishte skandaloze. Thane qe ishin 2 mije police brenda dhe 900 stjuarde, por nuk besoj se ishin kaq. Megjithate, edhe nese ishin, ashtu si shkuan gjerat, nuk kishim shans te dilnim gjalle nese tifozet do te kishin mesyre te gjithe ne fushe.
Ju dyshoni se e gjithe kjo ishte e organizuar?
Po, kam dyshimet e mia. Pergjithesisht federatat dhe organet e rendit kane informacion per ate qe ndodh, edhe ne fshehtesi. Por, te shohesh Ivan Bogdanovin qe shetit ne fushe sipas qejfit, dicka nuk shkon. Te shohesh police qe bejne sikur nderhyjne, por nuk bejne asgje. Kjo te le nje shije te keqe. Per kete arsye mendoj se dicka ishte e organizuar qe para ndeshjes.
Pse jeni kaq dyshues per nje komplot te organizuar…
Nuk eshte se dua te gjej patjeter fakte kunder serbeve, por ama shume gjera nuk shkonin. Pervec atyre qe ju thashe, s’e kuptoj se si pikerisht pas pankinave tona dhe mbi tunelin, nga ku dilnin skuadrat, ishin vendosur dy grupet me ekstremiste.
Kush tha qe ishin dy me ekstremistet?
Sepse pashe me kujdes gjithcka. Aty ishin dy vatrat me te nxehta… kjo nuk shkon fare.
Tjeter gje qe ju ben te dyshoni?
Para ndeshjes pata folur personalisht me delegatin e ndeshjes edhe me tha se do te ishin 3 mije vende te lira ne stadium. Vende qe do te perdoreshin edhe per t’i dhene “frymemarrje” stadiumit ne raste incidentesh, pra qe tifozet te kishin mundesi te spotoheshin, por edhe per te krijuar diku nje zone te lire, pra zone sigurie.
Po cfare ndodhi me pas?
Pak para se te niste ndeshja, kur e pashe stadiumin aq plot, e pyeta delegatin: ku jane 3 mije vendet bosh?
Edhe si u pergjigj delegati?
“Aty jane vendet bosh, po ju nuk i dalloni dot. Mos ki merak se jane 3 mije vende bosh…”. Genjeshter me bisht, sepse vetem vende bosh nuk pashe.
Cili ishte momenti me kritik sipas jush?
Kur tifozet nisen te hynin ne fushe. Deshi Zoti qe nuk hyne edhe nja 30 me shume ne fushe, se pastaj do te mesynin te gjithe edhe ju siguroj se nuk do te kishim dale gjalle, as ne, as lojtaret.
Kaq keq ju duk situata?
Nuk m’u duk. Ishte keq shume po jua them. E mendoni dot mijera njerez qe hyjne ne fushe me gjithe ate urrejtje dhe perballen vetem me 20 vete. E keni idene se cfare ndodh. Me acaron ideja kur degjoj ca tipa ne TV, te cilet thone pa iu dridhur qerpiku: “skuadra jone gaboi qe nuk hyri ne fushe…”. Oh, Zot cfare naiviteti!!!
Pse e quani naivitet?
Sepse eshte cmenduri ta mendosh. E dini cdo te thote te hyjne ne fushe mijera tifoze me ate terbim apo jo? Nuk ke me shanse te dalesh gjalle. Pse ne vende te tjera, kur turma eshte aq e acaruar, policia u pergjigjet me dhune te pashembullt? E ben sepse eshte e vetmja menyre qe t’i zmbrapse. Po hyne ne fushe, je i mbaruar, je i vdekur. Edhe po ta shihni nga videot, nuk shqetesohem shume per sherrin ne fushe, por gjate gjithe kohes per reagimin e tifozeve ne tribuna.
Kush e dha urdhrin qe te hynit ne fushe?
Gjyqtari, u pa qarte.
Po me pas gjyqtari ju urdheroi te dilnit ne fushe?
Jo, dhe jam i revoltuar me sjelljen e tij.
Pse?
Sepse erdhi vetem nje moment dhe pyeti sikur ishte shume i shqetesuar.
Si ju pyeti, per cfare ju pyeti?
Ne fillim pyeti si ishim dhe a ishim mire fizikisht. Me pas na pyeste si me shume delikatese nese ishim ne gjendje te luanim dhe nese lojtaret e perballonin dot psikologjikisht?
Edhe ju si u pergjigjet?
I beme te qarte se lojtaret ishin te demtuar psikologjikisht, por edhe fizikisht. Nuk beri ze me pas. Nuk tha as se duhej te dilnim ne fushe dhe asgje tjeter.
Alban, ju e kuptoni mire gjuhen sllave dhe e flisni ate qe prej kohes kur luanit ne Bullgari me Liteksin. cfare thoshin serbet ne tunel mes tyre? E kam fjalen per zyrtaret e federates dhe lojtaret?
Ishin te tmerruar nga ajo qe ndodhi. Gjate gjithe kohes thoshin: “Bo bo, tani na mori lumi, u fundosem! E kemi rast te perseritur, do te na perjashtojne…”
Me ju kontaktoi njeri?
Po, sekretari i Pergjithshem, Lakovic. E njihja edhe me pare dhe gjate qendrimit aty ai u tregua shume njerezor me ne edhe para ndeshjes. Ndersa, pas incidentit m’u lut, gati u ul ne gjunje, qe te dilnim serish ne fushe. Na thoshte se, po te mos dilnim, Serbia do perjashtohej nga UEFA, por edhe Shqiperia do denohej.
Po ju pse nuk dolet?
Ku te dilnim? Mjaft me kete pyetje! Ku te dilnim, ne ate fushe ku per pak na moren jeten? Duhet te ishit ne fushe dhe ne tunel per te kuptuar se cfare ndodhi… Si mund te dilnim kur na dhunuan ne syte e gjithe botes, nderkohe qe nuk kishim me vete asnje tifoz tonin?! Si mund te dilnim kur lojtaret i kishim me hematoma?
A mendoni se komunikimi juaj, pra dialogu zyrtar me perfaqesuesit e UEFA-s pati ndonje problem, qofte edhe ne shpjegim, cka ndikoi me pas ne vendimin qe mori Komisioni i Disiplines se UEFA-s?
Jo, nuk besoj. Ne ishim shume te qarte ne te gjithe argumentimet tona. Duruam edhe poshterimin qe iu be skuadres kur iu kontrolluan cantat. Ne nuk e braktisem ndeshjen, edhe pse u dhunuam ne fushe. Por, ama po jua them se ne ato momente qellimi yne primar, pra i presidentit Duka, i sekretarit Shulku dhe i imi ishte te nxirrnim skuadren, delegacionin dhe gazetaret gjalle nga ai stadium. Une as ne Turqi nuk kisha pare me keq se aq.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn